Na podlagi 11. točke prvega odstavka 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 01/02 − popr.), Dogovora o preskrbi z medicinskimi in tehničnimi pripomočki za obdobje 2009–2011, Aneksa št. 1 k Dogovoru o preskrbi z medicinskimi in tehničnimi pripomočki za obdobje 2009 – 2011 in Sklepa o javnem razpisu za izvajanje programov izdaje in izposoje medicinskih pripomočkov, št. 0072-22/2021-DI/1, z dne 9. 12. 2021, je Upravni odbor Zavoda za zdravstveno zavarovanje Slovenije na 5. redni seji 31. 3. 2022 sprejel

**Sklep**

**o izbiri dobaviteljev za izvajanje programov**

**izdaje in izposoje medicinskih pripomočkov**

1. člen

Zavod za zdravstveno zavarovanje Slovenije (v nadaljnjem besedilu: ZZZS) je na svoji spletni strani 16. 12. 2021 objavil Javni razpis za izvajanje programa izdaje in izposoje medicinskih pripomočkov zavarovanim osebam.

Do roka za oddajo ponudb je ponudbe predložilo 11 ponudnikov, en ponudnik pa je predložil ponudbo po izteku roka za oddajo ponudb.

1. člen

Ponudba ponudnika iz Priloge 1 tega sklepa, ki je predložil ponudbo po izteku roka za oddajo ponudb, je bila v skladu z določili javnega razpisa izločena iz nadaljnjega postopka in je bila neodprta vrnjena ponudniku.

1. člen

Seznam ponudnikov, ki so predložili popolne ponudbe in izpolnjujejo pogoje v skladu z zahtevami iz javnega razpisa, je razviden iz Priloge 2 tega sklepa. Z izbranimi ponudniki bodo območne enote ZZZS sklenile pogodbe o izdaji (izposoji), servisiranju in vzdrževanju medicinskih pripomočkov najpozneje v tridesetih dneh od datuma sprejema tega sklepa.

1. člen

Ponudnik, ki ni bil izbran, lahko zahtevo za arbitražo posreduje pisno, najpozneje v sedmih delovnih dneh od datuma prejema tega sklepa na naslov: Zavod za zdravstveno zavarovanje Slovenije, Miklošičeva cesta 24, 1507 Ljubljana, s pripisom: »JR ZA MP 2021 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava ponudnika, da se strinja z vpogledom v dokumentacijo njegove ponudbe s strani članov arbitraže, vključno v dokumente, ki so zaupne narave.

1. člen

Ta sklep začne veljati naslednji dan po objavi na spletni strani ZZZS in se vroči vsem ponudnikom, ki so se prijavili na javni razpis.

Številka: 0072-22/2021-DI/2

Ljubljana, dne 31. marca 2022

Irena Ilešič Čujovič

predsednica Upravnega odbora

Zavoda za zdravstveno zavarovanje Slovenije